สรุปภาวะตลาดต่างประเทศ ประจำวันที่ 30 ก.ค. 2562
สรุปภาวะตลาดต่างประเทศ ประจำวันที่ 30 ก.ค. 2562
สรุปภาวะตลาดต่างประเทศ ประจำวันที่ 30 ก.ค. 2562
31 ก.ค. 2562

ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (30 ก.ค.) หลังจากประธานาธิบดีโดนัลด์ ทรัมป์กล่าวโจมตีรัฐบาลจีนว่าพยายามถ่วงเวลาในการเจรจาการค้าเพื่อรอผลการเลือกตั้งประธานาธิบดีสหรัฐในปีหน้า ซึ่งความเคลื่อนไหวของปธน.ทรัมป์ส่งผลให้นักลงทุนลดความคาดหวังเกี่ยวกับการบรรลุข้อตกลงการค้า และยังได้ฉุดหุ้นกลุ่มเทคโนโลยีร่วงลงด้วย ขณะที่นักลงทุนจับตาผลการประชุมของธนาคารกลางสหรัฐ (เฟด) ซึ่งจะมีการแถลงในวันนี้ตามเวลาสหรัฐ ท่ามกลางการคาดการณ์ที่ว่า เฟดจะปรับลดอัตราดอกเบี้ยลง 0.25% ในการประชุมครั้งนี้
ดัชนีเฉลี่ยอุตสาหกรรมดาวโจนส์ปิดที่ 27,198.02 จุด ลดลง 23.33 จุด หรือ -0.09% ขณะที่ดัชนี S&amp;P500 ปิดที่ 3,013.18 จุด ลดลง 7.79 จุด หรือ -0.26% และดัชนี Nasdaq ปิดที่ 8,273.61 จุด ลดลง 19.71 จุด หรือ -0.24%
 
ตลาดหุ้นยุโรปปิดปรับตัวลงเมื่อคืนนี้ (30 ก.ค.) นำโดยตลาดหุ้นเยอรมนี เนื่องจากตลาดถูกกดดันจากความกังวลด้านการค้าระหว่างสหรัฐและจีน นอกจากนี้ บรรดานักลงทุนยังคงรอผลการประชุมธนาคารกลางสหรัฐ (เฟด) ซึ่งจะสิ้นสุดลงในวันพุธนี้ โดยคาดว่าเฟดจะปรับลดอัตราดอกเบี้ยลง
ดัชนี Stoxx Europe 600 ลดลง 1.47% ปิดที่ 385.11 จุด
ดัชนี CAC-40 ตลาดหุ้นฝรั่งเศสปิดที่ 5,511.07 จุด ลดลง 90.03 จุด หรือ -1.61% ขณะที่ ดัชนี DAX ตลาดหุ้นเยอรมันปิดที่ 12,147.24 จุด ลดลง 270.23 จุด หรือ -2.18% และ ดัชนี FTSE 100 ตลาดหุ้นลอนดอนปิดที่ 7,646.77 จุด ลดลง 39.84 จุด หรือ -0.52%
 
ตลาดหุ้นลอนดอนปิดลดลงเมื่อคืนนี้ (30 ก.ค.) โดยถูกกดดันจากการที่นักลงทุนวิตกกับความขัดแย้งด้านการค้าระหว่างสหรัฐและจีน ขณะที่หุ้นกลุ่มธนาคารร่วงลงหลังธนาคารกลางอังกฤษ (BOE) ออกแผนการใหม่ที่จะจัดการกับวิกฤติในภาคธนาคาร
ดัชนี FTSE 100 ตลาดหุ้นลอนดอนปิดที่ 7,646.77 จุด ลดลง 39.84 จุด หรือ -0.52%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นกว่า 2% เมื่อคืนนี้ (30 ก.ค.) ขานรับการคาดการณ์ที่ว่า ธนาคารกลางสหรัฐ (เฟด) จะปรับลดอัตราดอกเบี้ย ซึ่งจะช่วยกระตุ้นเศรษฐกิจและเพิ่มความต้องการใช้น้ำมัน ขณะเดียวกันนักลงทุนจับตารายงานสต็อกน้ำมันดิบซึ่งสำนักงานสารสนเทศด้านพลังงานสหรัฐ (EIA) มีกำหนดเปิดเผยในวันนี้
สัญญาน้ำมันดิบ WTI ส่งมอบเดือนก.ย. พุ่งขึ้น 1.18 ดอลลาร์ หรือ 2.1% ปิดที่ 58.05 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ย. เพิ่มขึ้น 1.01 ดอลลาร์ หรือ 1.6% ปิดที่ 64.72 ดอลลาร์/บาร์เรล
 
สัญญาทองคำตลาดนิวยอร์กปิดบวกติดต่อกันเป็นวันที่ 3 เมื่อคืนนี้ (30 ก.ค.) เนื่องจากนักลงทุนยังคงขานรับกระแสคาดการณ์ที่ว่า ธนาคารกลางสหรัฐ (เฟด) จะปรับลดอัตราดอกเบี้ยในการประชุมซึ่งจะเสร็จสิ้นในวันนี้ตามเวลาสหรัฐ นอกจากนี้ การอ่อนแรงลงของตลาดหุ้นสหรัฐยังส่งผลให้นักลงทุนเข้าซื้อทองคำในฐานะสินทรัพย์ที่ปลอดภัย
สัญญาทองคำตลาด COMEX (Commodity Exchange) ส่งมอบเดือนธ.ค. เพิ่มขึ้น 8.5 ดอลลาร์ หรือ 0.59% ปิดที่ 1,441.8 ดอลลาร์/ออนซ์
สัญญาโลหะเงินส่งมอบเดือนก.ย. เพิ่มขึ้น 11.8 เซนต์ หรือ 0.72% ปิดที่ 16.558 ดอลลาร์/ออนซ์
สัญญาพลาตินัมส่งมอบเดือนต.ค. ลดลง 9.3 ดอลลาร์ หรือ 1.05% ปิดที่ 872.6 ดอลลาร์/ออนซ์
สัญญาพัลลาเดียมส่งมอบเดือนก.ย. ร่วงลง 44.70 ดอลลาร์ หรือ 2.9% ปิดที่ 1,509.10 ดอลลาร์/ออนซ์
 
ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (30 ก.ค.) ขณะที่นักลงทุนจับตาผลการประชุมของธนาคารกลางสหรัฐ (เฟด) ซึ่งจะมีการแถลงในวันนี้ตามเวลาสหรัฐ ท่ามกลางการคาดการณ์ที่ว่า เฟดจะปรับลดอัตราดอกเบี้ยในการประชุมครั้งนี้ ขณะที่เงินปอนด์อ่อนค่าลงเนื่องจากความกังวลว่า อังกฤษจะแยกตัวออกจากสหภาพยุโรป (Brexit) โดยไม่มีการทำข้อตกลง
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 108.60 เยน จากระดับ 108.80 เยน และอ่อนค่าลงเมื่อเทียบกับฟรังก์สวิส ที่ระดับ 0.9902 ฟรังก์ จากระดับ 0.9915 ฟรังก์ นอกจากนี้ ดอลลาร์สหรัฐยังอ่อนค่าลงเมื่อเทียบกับดอลลาร์แคนาดา ที่ระดับ 1.3152 ดอลลาร์แคนาดา จากระดับ 1.3162 ดอลลาร์แคนาดา
เงินปอนด์อ่อนค่าลงเมื่อเทียบกับดอลลาร์ ที่ระดับ 1.2161 ดอลลาร์ จากระดับ 1.2223 ดอลลาร์ ขณะที่ยูโรแข็งค่าขึ้นแตะที่ระดับ 1.1156 ดอลลาร์ จากระดับ 1.1146 ดอลลาร์ ส่วนดอลลาร์ออสเตรเลียอ่อนค่าลงสู่ระดับ 0.6874 ดอลลาร์สหรัฐ จากระดับ 0.6901 ดอลลาร์สหรัฐ